RIIKLIKU TULEOHUTUSJÄRELEVALVE AMETNIKU ETTEKIRJUTUS nr 7-6/3309
Põlvas 21.12.2009. a
04.11.2009. a toimunud tuleohutusülevaatusel Cantervilla lossi hoones ja territooriumil, aadressiga Pikajärve küla Valgjärve vald  Põlvamaa, mis viidi läbi Relvo Sport Motell OÜ juhatuse liikme Relvo Värton ja Lõuna-Eesti Päästekeskuse TOB Gennadi Apevalov juuresolekul, tuvastati õiguserikkumised, mille olemus on kirjeldatud tuleohutusülevaatuse käigus koostatud paikvaatluse protokollis nr 7-7/5539-3.
Lõuna-Eesti Päästekeskuse tuleohutusbüroo vaneminspektor Pille Pluumo, võtnud aluseks Päästeseaduse § 285 lg 1 p 1 ja p 4 ning hinnanud haldusmenetluse käigus välja selgitatud asjaolusid ning kogutud tõendeid,

otsustas:
Õiguserikkumiste kõrvaldamiseks käesoleva haldusaktiga esitada adressaadile: Relvo Sport Motell OÜ Saverna küla Valgjärve vald Põlvamaa, Cantervilla lossi hoone ja territooriumi omanikule, tähtaegseks täitmiseks alljärgnevad ettekirjutused: 

1. Eraldada katlaruum majutusruumidest ja evakuatsioonitrepikojast omaette tuletõkkesektsiooniks nõuetekohase tuletõkkeuksega ja tagada samal tasapinnal oleva akna klaastarindi tulepüsivus, et võimaliku tulekahju puhkemise korral oleks inimestel võimalik ehitisest ohutult evakueeruda või neid evakueerida. 

Alus: Vabariigi Valitsuse 27.10.2004.a. määrus nr 315 „Ehitisele ja selle osale esitatavad tuleohutusnõuded” § 40 lg1 vastavalt § 11 lg1 ja lg 4 p5

Selgitus: Ehitis peab tule ja suitsu levimise takistamiseks, evakuatsiooni tagamiseks, päästetööde kergendamiseks ning varakahjude piiramiseks olema jaotatud tuletõkkesektsioonideks. Katlamaja tuletõkkeukse ja -akna puudumise korral toimub tulekahju puhkemisel suitsu ja kuumuse levimine evakuatsiooniteedele ja majutusruumidesse ning inimesed ei pääse hoonest ohutult välja. Olemasolevad uks ja aken tuleb asendada vähemalt EI-30 tulepüsivusklassile vastavate ehitustoodetega. Tuletõkkeuks evakuatsiooniteel peab olema isesulguv, et takistada tule, suitsu ja kuumuse levikut. Tavakasutuses lahtiolev tuletõkkeuks peab olema varustatud seadmega, mis sulgeb sellise ukse tulekahju korral. 

Tähtaeg: 21.12.2010. a
Koos ettekirjutusega kaasneb Asendustäitmise ja sunniraha seaduse § 7 lg 2 kohane HOIATUS. Kui ettekirjutuses märgitud tähtaja jooksul jäetakse ettekirjutus täitmata, rakendatakse Asendustäitmise ja sunniraha seaduse § 10 lg 1 kohaselt sunnivahendit – sunniraha 10 000 krooni.
2.  Evakuatsioonitrepikoda eraldada korrustest tuletõkkeustega, moodustades sellest omaette tuletõkkesektsiooni, et võimaliku tulekahju puhkemise korral oleks inimestel võimalik ehitisest ohutult evakueeruda või neid evakueerida. 

Alus: Vabariigi Valitsuse 27.10.2004.a. määrus nr 315 „Ehitisele ja selle osale esitatavad tuleohutusnõuded” § 40 lg1 vastavalt § 11 lg1, lg 4p3

Selgitus: Ehitis peab tule ja suitsu levimise takistamiseks, evakuatsiooni tagamiseks, päästetööde kergendamiseks ning varakahjude piiramiseks olema jaotatud tuletõkkesektsioonideks.  
Majutushoonetes peavad igast korrusest olema moodustatud omaette tuletõkkesektsioonid.
Tuletõkkeuste puudumise tõttu teeb suitsu levik avatud ruumis võimatuks evakueeruda korruselt avatud trepi kaudu, ning inimesed ei pääse hoonest ohutult välja. Tuletõkkeuks evakuatsiooniteel peab olema isesulguv, et takistada tule, suitsu ja kuumuse levikut. Tavakasutuses lahtiolev tuletõkkeuks peab olema varustatud seadmega, mis sulgeb sellise ukse tulekahju korral.
Tähtaeg: 21.12.2010. a
Koos ettekirjutusega kaasneb Asendustäitmise ja sunniraha seaduse § 7 lg 2 kohane HOIATUS. Kui ettekirjutuses märgitud tähtaja jooksul jäetakse ettekirjutus täitmata, rakendatakse Asendustäitmise ja sunniraha seaduse § 10 lg 1 kohaselt sunnivahendit – sunniraha 10 000 krooni.
3.  Hoone II korruselt rajada teine nõuetekohane evakuatsioonipääs, mis tagaks inimeste ohutu evakuatsiooni maapinnale.

Alus: Vabariigi Valitsuse 27.10.2004.a. määrus nr 315 „Ehitisele ja selle osale esitatavad tuleohutusnõuded” § 40 lg 1 vastavalt § 23 lg 1 ja 2. 

Selgitus: Ehitise igalt evakuatsioonialalt peab olema võimalik jõuda vähemalt kahe erineva, hajutatult paigutatud evakuatsioonipääsuni. Evakuatsiooni tagamiseks peab ehitises olema vastavalt nende kasutamisotstarbele piisav arv sobiva paigutusega kergesti läbitavaid evakuatsiooniteid ja –pääse, kusjuures evakueerimisaeg ei tohi põhjustada ohtu ehitise evakueeruvatele kasutajatele. Teise evakuatsioonipääsuna võib kasutada mittepõlevast materjalist lahtist välistreppi, mille kalle ei tohi olla alla 45º (välja arvatud keerdtrepi kalle) ja laius alla 900 mm. 

Nõuetekohase evakuatsioonipääsu rajamisega, sulgeda II korruse puidust vahetrepi kasutamine evakuatsioonipääsuks, kuna majutushoone iga korrus peab olema rajatud omaette tuletõkkesektsioonina ning igalt evakuatsioonialalt peab olema kaks nõuetekohast evakuatsioonteed.
Tähtaeg: 10.06.2011. a
Koos ettekirjutusega kaasneb Asendustäitmise ja sunniraha seaduse § 7 lg 2 kohane HOIATUS. Kui ettekirjutuses märgitud tähtaja jooksul jäetakse ettekirjutus täitmata, rakendatakse Asendustäitmise ja sunniraha seaduse § 10 lg 1 kohaselt sunnivahendit – sunniraha 10 000 krooni.
4. Paigaldada I ja II korruseid ühendavale puidust trepile (ajutine evakuatsioonipääs) trepikäsipuu, et oleks tagatud inimeste ohutu liikumine evakuatsiooniteel.

Alus: Vabariigi Valitsuse 27.10.2004. a määrus nr 315 Ehitistele ja selle osale esitatavad tuleohutusnõuded § 40 lg1 vastavalt § 24 lg8.

Selgitus: Evakuatsiooniteel oleval trepil peab olema tagatud inimeste ohutu liikumine. Käsipuu peab olema igal trepil, millel on üle kolme astme. Trepivõre(- barjääri) pulkade maksimaalne vahekaugus on 110 mm.
Tähtaeg: 15.03.2010. a
Koos ettekirjutusega kaasneb Asendustäitmise ja sunniraha seaduse § 7 lg 2 kohane HOIATUS. Kui ettekirjutuses märgitud tähtaja jooksul jäetakse ettekirjutus täitmata, rakendatakse Asendustäitmise ja sunniraha seaduse § 10 lg 1 kohaselt sunnivahendit – sunniraha 2000 krooni.
5. Paigaldada  evakuatsioonivalgusti minimaalse toimimisajaga vähemalt üks tund hoone II  korrusele evakuatsioonitrepi (puidust trepp) juurde, et tagada evakueerimiseks vajalik nähtavus trepil ohu olukorras.
Alus: Vabariigi Valitsuse 27.10.2004.a. määrus nr 315 „Ehitisele ja selle osale esitatavad tuleohutusnõuded” § 40 lg1 vastavalt § 36 p1 ja 3 lg1 ja 3. 

Selgitus: Turvavalgustus peab võimaldama üldvalgustuse kahjustuse korral: kasutajatel lahkuda ohustatud kohast, kasutajatel enne lahkumist lõpetada või peatada ohtlikud protsessid, teha päästetöid. Tulekahju tekkimisel tagada inimeste ohutus ja nende kiire evakueerimine või päästmine ohustatud alast.
Tähtaeg: 15.03.2010. a
Koos ettekirjutusega kaasneb Asendustäitmise ja sunniraha seaduse § 7 lg 2 kohane HOIATUS. Kui ettekirjutuses märgitud tähtaja jooksul jäetakse ettekirjutus täitmata, rakendatakse Asendustäitmise ja sunniraha seaduse § 10 lg 1 kohaselt sunnivahendit – sunniraha 2000 krooni
6. Teostada hoone piksekaitsesüsteemi nõuetekohane kontroll ja katsetus.

Alus: Siseministri 08.09.2000. a määrus nr 55 “Tuleohutuse üldnõuded“ § 11 p 4 vastavalt Eesti Standard EVS-EN 62305-3:2007 “Piksekaitse“ osa 3: Ehitistele tekitatavad füüsikalised kahjustused ja oht elule (allaosa nr 7 Piksekaitsesüsteemide hooldus ja kontroll).

Selgitus: Piksekaitsesüsteemi peab hooldama regulaarselt (vähemalt kord 4 aasta jooksul) selleks, et ta ei rikneks ning kontrollima ja iga kord, kui kaitstavas ehitises on tehtud mingi oluline muudatus või remont ning pärast iga teadaolevat välgulööki ehitise piksekaitsesüsteemile.

Tähtaeg: 15.03.2010. a
Koos ettekirjutusega kaasneb Asendustäitmise ja sunniraha seaduse § 7 lg 2 kohane HOIATUS. Kui ettekirjutuses märgitud tähtaja jooksul jäetakse ettekirjutus täitmata, rakendatakse Asendustäitmise ja sunniraha seaduse § 10 lg 1 kohaselt sunnivahendit – sunniraha 2000 krooni
Kui haldusakti adressaat jätab ettekirjutuse määratud tähtajaks täitmata, tuleb sunniraha tasuda Rahandusministeeriumi arveldusarvele 10220034796011 viitenumbriga 4100077023 märkides selgituseks “Lõuna-Eesti Päästekeskuse sunniraha”. Vabatahtlikult tähtajaks sunniraha tasumata jätmise puhul  nõutakse sunniraha sisse Asendustäitmise ja sunniraha seaduse § 15 lg 1 kohaselt täitemenetluse seadustikus sätestatud korras nagu kohtuotsusest tulenev rahaline nõue. Seega lisandub sunnirahale selle vabatahtliku tähtaegse mittetasumise korral kohtutäituri tasu.

Sunniraha tasumine ei võta adressaadilt kohustust ettekirjutus täita ning täitmata kohustuste eest võib sunniraha rakendada korduvalt.
Juhul kui leiate, et haldusaktiga või haldusmenetluse käigus on rikutud Teie õigusi või piiratud Teie vabadusi, on Teil õigus esitada vaie Lõuna-Eesti Päästekeskuse (Vanemuise 64, 50410, Tartu) kaudu Päästeametile või esitada kaebus Halduskohtule 30 päeva jooksul arvates päevast, millal vaide või kaebuse esitaja vaidlustatavast haldusaktist või toimingust teada sai või oleks pidanud teada saama.
Ettekirjutuse täitmisest või sunniraha tasumisest palume meid informeerida kirjalikult 10 päeva jooksul arvates ettekirjutuses määratud täitmise tähtajast.
Ettekirjutuse koostas:                                                           Pille Pluumo, tel  799 8604, 507 4079
Objekti omanik või tema volitatud isik, kellele ühe eksemplari kättetoimetamisega Lõuna-Eesti Päästekeskuse poolt on käesolev ettekirjutus teatavaks tehtud : 21.12.2009 saadetud tähitud kirjana
